open-index/open-wikipedia-markdown huggingface dataset:
Pamela Chepchumba

**Pamela Chepchumba** (født 8. mars 1979) er en friidrettsutøver fra Kenya. Hun har sine beste plasseringer i terrengløp.

Under VM i terrengløp i Lausanne, Sveits i 2003, ble hun tatt for doping. Hun hadde fullført som 6. kvinne, men ble diskvalifisert. 

## Karriere høydepunkt

### Flere høydepunkt
* 2001 Heusden International, 5000 meter - 1.-plass.
* 2005 Udine Halv Marathon, Italia – 1.-plass
* 2005 Nairobi Marathon – 3.-plass
* 2006 Paris Marathon – 3.-plass
* 2006 Beijing Marathon – 2.-plass (tid 2:34:51)
* 2006 Halvmaraton i Lisboa, Portugal – 1.-plass
* 2007 Milan Marathon - 1.-plass (tid 2:25:36, PB)

## Referanser

## Eksterne lenker
*
7. serierunde i Tippeligaen 2008

**7. serierunde i Tippeligaen 2008** startet fredag 16. mai med fire kamper klokken 18:00 og én kamp 20:00. Runden avsluttet mandag 19. mai klokken 19:00 med HamKam mot Strømsgodset.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Generasjon Hip Hop

***Generasjon Hip Hop*** er en EP utgitt av hiphop-gruppen Pen Jakke i 26. oktober 2001. Pen Jakke ble oppløst samme høst, og dette ble deres siste utgivelse. Utgivelsen fikk god omtale i VG. 

## Sanger
# «Generasjon Hip Hop» med Jørg-1 (fra Tungtvann), Dane (fra Klovner i kamp), Apollo og Kapabel
# «Nulltolleranse»
# «Snakket på byen»
# «2001: En rimodysse»

## Referanser


## Eksterne lenker
*
Lydia Cheromei

**Lydia Cheromei** (født 15. mai 1977 i Kenya) er en kenyansk  langdistanseløper.  Cheromei vant bronsemedalje på 10 000 meter under junior-VM i friidrett i 1990, og junior-klassen i terrengløp under i VM i 1991.

I 2006 testet hun positivt på Klomifen, og ble med det suspendert fra mai 2005 til mai 2007.

Broren hennes Joseph Cheromei driver også med løping.

## Høydepunkter

### Personlige rekorder
* 1500 meter – 4:13.06 min (2000)
* 3000 meter – 8:29.14 min (2000)
* 5000 meter – 14:46.72 min (1997)
* 10 000 meter – 31:41.09 min (1992)
* 10 kilometer – 31:33 min (2004)
* 15 kilometer – 47:02 min (2004)
* Halvmaraton – 1:09:00 timer (2004)

## Referanser


## Eksterne lenker
*
Slim Harpo

**Slim Harpo** (født **James Moore** 11. januar 1924, død 31. januar 1970) var en amerikansk bluessanger og munnspillspiller.

På slutten av 1930-tallet og på 1940-tallet fremførte han country blues på lokale utesteder som **Harmonica Slim**. Han akkompagnerte senere sin svoger Lightnin' Slim både i studio og på konsert, før han i 1957 gjorde sine første innspillinger. Han ga ut en serie RnB-singler som ble populære, blant dem «Rainin' In My Heart» fra 1961, som ble et gjennombrudd for Slim i USA.

Rolling Stones ga ut versjoner av Harpos sanger «I'm a King Bee» på deres debutalbum, og «Shake Your Hips» på *[[Exile on Main St.]]* etter hans død i 1972. «Shake Your Hips» dannet grunnlag for første del av ZZ Tops «La Grange» i 1973. Harpo var aldri fulltids musiker og hadde en egen lastebilbedrift. Han døde overraskende av hjerteattakk i 1970, 46 år gammel. 

Like etter hans død ble samlealbumet *He Knew the Blues* utgitt i februar 1970, som en minneplate med biografi skrevet av Melody Maker.

I 1985 ble Harpo posthumt valgt inn i Blues Hall of Fame.

## Referanser


## Eksterne lenker
*
Merkaba

**Merkaba** (hebraisk: מֶרְכָּבָה, *merkāvā*, «vogn») eller **Merkaba-mystikk** er en skole for tidlig jødisk mystikk, ca. 100 f.Kr. – 1000 e.Kr., sentrert om de visjoner som de som finnes i Esekiels bok, kapittel 1, i den hebraiske Bibelen, eller i hekhalot-litteraturen («palasser»), angående historier om oppstigninger til de himmelske palassene og Guds trone. De fremste tekstsamlingene til merkaba-litteraturen ble skrevet i perioden 200–700 e.Kr., selv om senere referanser til tradisjonen med vogner også finnes i litteraturen til Ashkenazi Hasidim i middelalderen. En hovedtekst i denne tradisjonen er Maaseh Merkaba (hebraisk:מַעֲשֵׂה מֶרְכָּבָה, *maʿăśē merkāvā*, «Vognens arbeid»).

## Etymologi
Substantivet *merkaba*, «ting å ri i, vogn», er avledet fra konsonantroten *r-k-b* med den generelle betydningen «å ri». Ordet «vogn» finnes 44 ganger i den masoretiske teksten til den hebraiske Bibelen – de fleste av dem refererer til vanlige vogner på jorden, og selv om begrepet merkaba er assosiert med profeten Esekiels visjon, er ordet ikke eksplisitt skrevet i Esekiels bok kapittel 1.

Men når det ikke er oversatt, relaterer det hebraiske uttrykket merkaba til Guds tronevogn i profetiske visjoner. Det er mest knyttet til visjonen i Esekiel kapittel 1 om det firehjulede kjøretøyet drevet av fire *hayyoter* («levende skapninger»), som hver har fire vinger og de fire ansiktene til en mann, løve, okse, og ørn (eller gribb):


*«Og det kom noe som lignet fire levende skapninger ut fra den. Slik så de ut: De lignet mennesker. Men hver av dem hadde fire ansikter og fire vinger. (...) Foran lignet ansiktene menneskeansikter. Til høyre hadde alle fire løveansikt, til venstre okseansikt, og bak hadde de ørneansikt...»*
– Esekiels bok, kapittel 1


## Referanser


## Litteratur
* Dennis, Geoffrey (2007): *The Encyclopedia of Jewish Myth, Magic, and Mysticism*, Llewellyn Worldwide.
* Kohler, Kaufmann: «Merkabah», *JewishEncyclopedia.com*
* Scholem, Gershom G. (2015): *Jewish Gnosticism, Merkabah Mysticism, and Talmudic Tradition*, The Jewish Theological Seminary Press

## Eksterne lenker
* 
* 
* «Merkavah Mysticism: The Chariot and the Chamber», *My Jewish Learning*
Christophe Cheval

**Christophe Cheval** (født 25. februar 1971 i Somain) er en tidligere fransk sprinter som spesialiserte seg på 200 meter. Hans personlige rekord er 20.41 sekunder, fra juli 1998 i Dijon.
Under EM i 1998 i Budapest, Ungarn fikk han sjetteplass på favorittdistansen 200 meter, og sølvmedalje på 4 x 100 meter sammen med lagkameratene Thierry Lubin, Frederic Krantz og Needy Guims.

I OL i 2000 i Sydney, Australia, kom det franske stafettlaget (4x100&nbsp;meter) på femteplass. Laget bestod denne gang av Frederic Krantz, Needy Guims, David Patros og Christophe Cheval. 
I 2001 ble Cheval dopingtatt for nandrolon. Prøven ble tatt under VM 2001 i Edmonton, Canada. Han ble utestengt fra januar 2002 til januar 2004.

## Referanser


## Eksterne lenker
*
Småstrandsnegl

**Småstrandsnegl** (*Melarhaphe neritoides*) er et bløtdyr og tilhører sneglene i gruppen strandsnegler.  Denne  marine sneglen lever lavt nede i tidevannssonen på berg og klipper. Den kan tåle en lengre periode i luft uten å tørke ut. 

Larvestadiene er frittlevende (pelagisk) i vann. De har utviklet lunge og ånder med gjeller. 

## Systematisk inndeling

* bløtdyr (Mollusca)
** snegler   (Gastropoda Cuvier, 1797)
*** Orthogastropoda Ponder & Lindberg, 1996  (delvis: Forgjellesnegler (Prosobranchia) )
**** delgruppe Caenogastropoda Cox, 1960
***** Orden Sorbeoconcha Ponder & Lindberg, 1997
****** delgruppe Hypsogastropoda Ponder & Lindberg, 199
******* delgruppe Littorinimorpha Golikov & Starobogatov, 1975
******** overfamilie Littorinoidea (Children, 1834)
********* familie strandsnegler (Littorinidae) 
********** slekt *[[Melarhaphe ]]* 
*********** **Småstrandsnegl** (*Melarhaphe neritoides* (Linnaeus, 1758) )

## Referanser


## Eksterne lenker
* 
* Strandsnegler - www.miljolare.no
Freguesia de Nossa Senhora de Fátima

**Freguesia de Nossa Senhora de Fátima** er det nordligste og største av bydelene (egentlig *menighet*ene, *freguesias* på portugisisk) på Macaohalvøya i Macao. Den har et areal på 2,7 kvadratkilometer og en befolkning på 126,000, noe som utgjør 40,3 % av halvøyas landmasse og rundt en tredjedel av befolkningen (2008). 

Den består i stor grad av områder som helt eller delvis er reklamert fra havet. Den har nabolagene:
* Ilha Verde (青洲)
* Toi San (台山)
* Hipódromo  (馬場)
* Areia Preta (黑沙環)
* Mong Ha (望廈)
* Bairro "Fai Chi Kei" (筷子基)
*Portas do Cerco（關閘）
*Iao Hon（祐漢）

Frem til 1970-årene var meget av landet her jorbruksmarker, men nå er det tett bebyggelse. Nå er 41 % av Macaos fabrikker her.
Freguesiaen er nordøst for Freguesia de Santo António og Freguesia de São Lázaro.

## Eksterne lenker
* Freguesias da RAEM
Wuchuan Gelao Miao

**Wuchuan Gelaozu Miaozu ** 务川仡佬族 苗族自治县 (*Wùchuān Gēlǎozú Miáozú Zìzhìxiàn *)  er et autonomt fylke i byprefekturet Zunyi i provinsen Guizhou i Folkerepublikken Kina.
Laogai

**Laogai** (kinesisk: 勞改, pinyin: *Láo găi*, forkortelse av **''Lao**dong **Gai**zao* 勞動改造), som betyr «reform gjennom arbeid», er et slagord i det kinesiske strafferettssystem, og benyttes som en henvisning til [[Folkerepublikken Kina]]s tvangsarbeidsleirer for straffanger. Det blir til tider feilaktig sammenblandet med [[omskolering gjennom arbeid]], som hører hjemme i Folkerepublikkens system for administrativ forvaring. 

Systemet ble introdusert i [[1957]] av [[Mao Zedong]], for å ta seg av «høyreavvikere» og liberale intellektuelle. Det skulle da være mulig å holde dem i reformfangenskap i fire år. I [[1960-årene]] holdt det kinesiske fengselsvesen et stort antall personer som ble ansett som å være for kritiske til regjeringen, eller «kontrarevolusjonære». Fengsler ble organisert som fabrikker. 

Mange av dem som var blitt arrestert av politiske eller religionsfiendtlige grunner ble imidlertid løslatt sent i [[1970-årene]] da [[Deng Xiaoping]] startet sitt reformarbeid. 

I 2003 ble ordet «laogai» oppført i [[Oxford English Dictionary]].

Systemet består fremdeles. Høsten 2007 sendte en gruppe på 69 kinesiske akademikere et åpent brev til regjeringen og den nasjonmale folkekongress der de oppfordret til at *laogai*fengsling opphørte umiddelbart ettersom det var lovstridig. Blant undertegnerne var økonomiprofessoren [[Mao Yushi]], som selv ble fordømt som «høyreorientert» i [[1950-årene]]. 
 
Systemet utløste heftig debatt i september 2007, da det ble kjent at en bonde i [[Henan]] ble sendt til en *laogai* i to år selv om påtalemyndigheten hadde frafalt anklagene mot ham for vandalisme. 

Økonomiprofessor [[Hu Xingdou]] ved [[Beijings tekniske universitet]], også en av undertegnerne, sa i et intervju at «der rettssamfunnet ikke fungerer, kan det ikke blomstre opp noen sosial stabilitet» eller oppnås noe «[[Det sosialistiske harmoniske samfunn|harmonisk samfunn]]».  

==Litteratur==
* [[Harry Wu]]: *Laogai: The Chinese Gulag*, 1991
* James Seymour og Richard Anderson: *New Ghosts, Old Ghosts, Prisons and Labor Reform Camps in China'', 1999 

## Eksterne lenker
* https://web.archive.org/web/20020625003524/http://www.wcl.american.edu/pub/humright/brief/v7i2/laogai.htm
* https://web.archive.org/web/20080514022935/http://www.laogai.org/news/index.php
Fortet ved Vuren

**Fortet ved Vuren** er et av forsvarsverkene som hører til den nye hollandske vannlinjen. Det befinner seg i kommunen Lingewaal i den nederlandske provinsen Gelderland, der det er plassert ved elven Waal mellom landbyen Vuren og byen Gorinchem.

Fortet ble bygget på elven Waals nordlige dike, rett ovenfor Slott Loevestein. Det var omgitt av en vollgrav og på diket mot elven lå en enkel redutt av jord. Fortet hadde tre hovedoppgaver: sammen med Slott Loevestein skulle det stenge tilgangen til elven, videre beskytte slusene som befant seg foran og bak fortet og dessuten beskytte den gamle festningsbyen Gorinchem mot direkte angrep.

I 1844 ble en redutt og en lunett føyet til, og i løpet av årene 1847 til 1849 ble fortet utvidet med et nytt, bombesikret tårn med kjeller og to etasjer og en diameter på 40 meter. Dette ble bygget i fortets redutt, og rundt dette ble en vollgrav med vindebro anlagt.

De neste omfattende forandringene fant sted i 1873-'79 da tårnets øverste etasje ble revet fordi det på grunn av høyden kunne fungere som et enkelt mål. En dekningsvoll av jord med et Artilleribatteribatteri ble føyd til, redutten ble føyd sammen med lunetten og østsidens forsvar ble forbedret ved at et frittstående contrescarpgalleri ble bygget. Videre ble en bombesikret kaserne med remiser bygget nord i fortet. På denne tiden kunne opptil 500 soldater forlegges her.

## Fortet idag
Fortet ved Vuren eies av Staatsbosbeheer, mens stiftelsen *Wandel & FietsForten* driver et overnattingssted og kafé her. I den varme årstiden finner ulike arrangementer sted, som for eksempel sykkelturer og vandringer med basis i fortet, mens flaggermusene overtar fortet om vinteren og bruker det til vintersøvn. Blant fugleartene som finnes rundt fortet er kattugler og isfugler.

## Kilder
Med unntak av nettstedene som nevnes under eksterne lenker har de følgende blitt brukt:
*Om fortet på kommunens eget nettsted (engelsk)
* Fortet ved Vuren på Stiftelsen Menno van Coehorns nettsted (nederlandsk)
* Stiftelsen Wandel & FietsForten  (nederlandsk)

## Eksterne lenker
* 
* Nationaal Project Nieuwe Hollandse Waterlinie (nederlandsk)
* Om fortet på vannlinjerutens nettsted (nederlandsk)
Damu Cherry

**Damu Cherry** (født 29. november 1977) er en amerikansk hekkeløper. Under VM innendørs i 2006 kom hun på syvendeplass, og tok andreplass i IAAF World Athletics Final 2006. Cherry har en personlig rekord på 12,44&nbsp;sekunder, fra juli 2006 i Lausanne. I 2003 testet hun positivt på 19-Norandrosteron,og ble utestengt i to år.

## Referanser


## Eksterne lenker
* 
*
Positano

**Positano** er en by på Amalfikysten i provinsen Salerno i Campania i Italia, med 3950 innbyggere (2013). Byen er preget av turisme. Den har steile gater og mange trapper; forfatteren John Steinbeck kalte Positano «verdens eneste loddrette by».

## Referanser


## Eksterne lenker
*
Walter Macon Lowrie

**Walter Macon Lowrie** (1819–1847) var en amerikansk protestantisk kinamisjonær som ble drept av sjørøvere til sjøs i Hangzhoubukten i Kina. Han regnes av noen som den første protestantiske martyr i Kina, skjønt etter en vanligere forståelse av martyr gjør dette mer usikkert (det er ikke åpenbart at han ble drept fordi han var misjonær).

Walter M. Lowrie var en av sønnene til den fremtredende skotskfødte amerikanske politiker Walter Lowrie. Han studerte ved *[[Princeton University|Princeton theological seminary]]* og ble ordinert i november 1841. Han behersket både gresk og hebraisk.

Den 19. januar 1842 seilte han ut med kurs for Kina for å slutte seg til presbyteranernes misjon der. Etter to års virke i Macao ble han stasjonert i Ningbo i 1845. I august 1847 deltok han på en misjonærkonferanse i Shanghai, og på veien tilbake til Ningbo ble den lille båten han seilte med angrepet av et piratskip. Piratene, bevæpnet med sverd og spyd, bordet og plyndret alt av verdi. Bekymret for at Lowrie skulle kunne vitne mot dem kastet de ham overbord. 

## Verker (posthume)
* *The Land of Sinim, or an Exposition of Isaiah xlix, 12*, Philadelphia, 1850
* *Sermons Preached in China* New York, 1851
* Redigert av hans far: *Memoir of W. M. Lowrie*, New York, 1849; Philadelphia, 1854-55 og 1880

## Referanser
Sai Van-bruen

**Sai Van-bruen** (portugisisk: , ) er en bro i den tidligere portugisiske kolonien Macao, i Folkerepublikken Kina.  Den er 2,2 km lang og der den tredje broen som knytter øya Taipa til Macaohalvøya. Den ble innviet 19. desember 2004. Bruen har to dekk, og det nederste er beregnet for bruk når byen rammes av sterk vind, som i taifun. Under slike forhold må de to øvrige bruene, Ponte Governador Nobre de Carvalho og Ponte de Amizade, stenges. 

Det er også avsatt plass til et togspor til bruk for det planlagte Macau Light Transit System.

## Eksterne lenker
* MGTO - Sightseeing: Om bruen fra Macau Government Tourist Office
Steinsnegl

**Steinsnegl** (*Littorina saxatilis*) også kalt *spiss strandsnegl* er et bløtdyr og tilhører strandsneglene. Littorina er fra latinske litus, og betyr hav/sjø. Saxatilis kommer fra en latinsk rot til *saxatile* og betyr «som lever blant steiner». 

Steinsnegl finnes helst i den øvrerste halvdelen av fjæra, eller tidevannsonen, mens vanlig strandsnegl foretrekker den nedre halvdelen. Steinsnegl lever av alger som den beiter på berget. Den kan tåle en lengre periode i luft uten å tørke ut og har utviklet en lunge.  

Vanlig strandsnegl og steinsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. 

Steinsnegl føder levende unger. Hunnen beskytter avkommet ved at de lever inne i hennes skall den første tiden. Larvestadiene er frittlevende (pelagisk) i vann. 

## Systematisk inndeling

* bløtdyr (Mollusca)
** snegler   (Gastropoda Cuvier, 1797)
*** Orthogastropoda Ponder & Lindberg, 1996  [delvis: Prosobranchia ] 
**** delgruppe Caenogastropoda Cox, 1960
***** Orden Sorbeoconcha Ponder & Lindberg, 1997
****** delgruppe Hypsogastropoda Ponder & Lindberg, 199
******* delgruppe Littorinimorpha Golikov & Starobogatov, 1975
******** overfamilie Littorinoidea (Children, 1834)
********* familie strandsnegler (Littorinidae) 
********** slekt *[[Littorina]]* 
*********** **Steinsnegl** (*Littorina saxatilis* (Olivi, 1792) )

## Referanser


## Eksterne lenker
* 
* Strandsnegler - www.miljolare.no
Ponte de Amizade

**Ponte de Amizade** eller **Vennskapsbroen** (友誼大橋, også kjent som  新澳氹大橋) er en bro i den tidligere portugisiske kolonien Macao i Folkerepublikken Kina. Den har fire kjørebaner og sammenknytter Macaohalvøya med øya Taipa. Den var den annen bro som ble bygd over det brede sundet. 

Byggingen begynte i juni 1990. og broen ble åpnet for trafikk i mars 1994. Den er den lengste av alle de tre broene over sundet, og er på 4700 meter, hvorav 800 m viadukt. Bredden er på 18 m. Den har to høye buktninger for å kunne slippe gjennom skipstrafikk. Det høyeste punktet er på 30 moh.
Woodstock Theological Center

**Woodstock Theological Center** var et uavhengig teologisk forskningsinstitutt i Washington D.C. i USA, grunnlagt i 1974. Instituttet har sitt navn fra Woodstock College, et tidligere jesuittseminar i delstaten Maryland. Senteret var frem til 2013 huset ved Georgetown University, men ikke som del av dette jesuittuniversitetet. 

Etter stengingen ble biblioteket overført til Georgetown.

## Eksterne lenker
*
Woodstock College

**Woodstock College** i USA var et presteseminar for jesuittene fra 1869 til 1974. Det lå opprinnelig ved Patapsco River i Woodstock i Maryland, vest for Baltimore. Sopm følge av tilbakegangen av prestekall til jesuittordenen stengte colleget sin *campus* i Maryland i 1969 og flyttet til New York City der det samarbeidet med Union Theological Seminary og  Jewish Theological School. Men antallet studenter dalte fortsatt, og colleget ble avviklet i 1974.
Bluefields

**Bluefields** er hovedstad i den autonome regionen Atlántico Sur ved Nicaraguas kyst mot Atlanterhavet. Regionen kalles også Miskitokysten etter urbefolkningsgruppen Miskito, som har hatt en historisk sentral rolle i regionen.

Bluefields går tilbake til sjørøverbosettningen som ble grunnlagt av den nederlandske fribytteren  Abraham Blaauwveldt i 1601. Den 11. oktober 1903 fikk den bystatus under president  José Santos Zelaya. Frem til 1986 var den hovedstad i provinsen Zelaya, som da ble delt i de autonome regionene *Atlántico Sur* og *Atlántico Norte*. Byen har 50&nbsp;178 innbyggere (2005). Bare ca. 3&nbsp;% av dem er miskitoindianere. En stor andel av byens befolkning har afrokaribisk bakgrunn, er protestanter og snakker engelsk. 

Noen gjennomgående veiforbindelse de 385 km fra hovedstaden Managua finnes ikke. Man må først ta buss til Rama og derfra fortsette med båt på Rio Escondido til Bluefields.

## Referanser


## Eksterne lenker
*
Wladimir Ledóchowski

**Wladimir Ledóchowski** (født 7. oktober 1866 i Loosdorf ved St. Pölten i Østerrike, død 13. desember 1942 i Roma) var en polsk greve som var jesuittordenens 26. generalsuperior.

## Liv og virke
### Bakgrunn
Wladimir Ledóchowski stammet fra en gammel polsk adelsslekt. Han var broren til den saligkårede ordensgrunnleggeren grevinne Maria Teresia Ledóchowska og den hellige ordensgrunnleggeren grevinne Ursula Ledóchowska, og slektning av kardinal Mieczyslaw Halka Ledóchowski.

Fra 1877 til 1884 var Ledóchowski elev ved Theresianum i Wien og var samtidig pasje ved det keiserlige hoff. Etter matura (eksamen artium) studerte han jus i Wien 1884/1885|85.

Så trådte han inn i presteseminaret i Tarnów. Mellom 1886 og 1889 studerte Ledóchowski filosofi ved Collegium Germanicum et Hungaricum i Roma, og teologi ved Det pavelige universitet Gregoriana. Studiene endte med graden dr. phil.

### Prest
I 1889 var han ved presteseminaret i Starawies ved Kraków og ble presteviet i 1894.

I 1900 ble kan rektor ved jesuittkollegiet i Kraków. I 1901 avanserte han til viseprovinsial for de galisiske provinser, og året etter ble han provinsial for disse områder. Dette embede hadde han til 1906.

Den 8. september 1906 kalte den nettopp valgte generalsuperior Franz Xaver Wernz til ordenssekretær i moderhuset i Roma.

### Jesuittordenens generalsuperior
Etter at Wernz døde den 19. august 1914, ble Ledóchowski valgt til ordenens 26. generalsuperior. På grunn av Italias inntreden i første verdenskrig i 1915, la han for en periode ordensledelsen til Zizers ved Chur i Sveits.

Da Vatikanet i 1918 satte i kraft en ny kirkerett, tilpasset Ledóchowski jesuittenes ordensrett til denne. Prosessen med omleggingen var ferdig i 1923.

## Referanser


## Eksterne lenker
Biografi i Bautz Lexikon
Wanghiatraktaten

**Wanghiatraktaten**,  (kinesisk: 中美望厦条约, pinyin:  *Zhōng-Měi Wàngxià tiáoyuē*) er en av de traktater som blir kalt de ulikeverdige traktater som fremmede makter var i stand til å avtvinge Qing-dynastiets Kina etter Opiumskrigen. Den gjaldt USA og Kina og ble undertegnet den 3. juli 1844 i landsbyen Wanghia nord i den portugisiske kolonien Macao. Dette er nå Macaos bydel Mong Ha på Macaohalvøya.

Undertegnerne var amerikanernes fullmektige Caleb Cushing og den kinesiske generalguvernør for Guangxi og Guangdong, Qiying.

Innholdet er lik Nanjingtraktaten (1842), ved at de rettigheter som da ble innrømmet Storbritannia også ble gjort gjeldende for USA. Det betød at tidligere handelsinnskrenkelser ble opphevet fra kinesisk side. Wanghiatraktaten er imidlertid mer spesifikk enn sitt forbilde og innrømmer amerikanske borgere ytterligere rettigheter. 

Slik fikk amerikanerne i traktatens artikkel 17 tillatelse til å kjøpe fast eiendom for kirke- og syhehusbygg og for gravplasser. Med artikkel 18 opphevde den forbudet mot at utlendinger lærer seg kinesisk. Artikkel 21 unndro, på liknende måte som britene i Humentraktaten, amerikanere fra straffeforfølgelse fra det kinesiske rettsvesen.

På ett punkt var amerikanerne imidlertid mer på kinesisk side enn britene hadde vært. Artikkel 33 forbød opiumshandel. Amerikanere som forbrøt seg mot dette, skulle overleveres til den kinesiske justis. 

## Litteratur
*Jonathan D. Spence: *Chinas Weg in die Moderne*, Hanser, München 2001, ISBN 3423307951
* Kuo, Ping Chia: «Caleb Cushing and the Treaty of Wanghia, 1844», i *The Journal of Modern History* 5, no. 1 (1933): 34-54. 
*Swisher, Earl, red.: *China's Management of the American Barbarians; a Study of Sino-American Relations, 1841–1861, with Documents.* New Haven, CT: Published for the Far Eastern Association by Far Eastern Publications, Yale University, 1953.
Beijings universitet for kinesisk medisin

**Beijings universitet for kinesisk medisin** (kinesisk: 北京中医药大学, pinyin: *Běijīng Zhōngyī Yào Dàxué *, engelsk:  *Beijing University of Chinese Medicine*) er et universitet i bydistriktet Chaoyang i Beijing i Folkerepublikken Kina. Det ble grunnlagt i 1956. I september 2000 ble Beijings høyskole for akupunktur-moxibustsjon og ortopedikk-traumatologi slått sammen med Beijings universitet for kinesisk medisin.

Det undervises både på kinesisk og på engelsk.

Universitetet er del av prosjekt 211; det kinesiske undervisningsdepartements plan fra 1995 for utvikling av et hundretall av landets universiteter til særlig fremstående eliteinstitusjoner. Derav prosjektets navn: 21 for det 21. århundre, 1 som forkortelse for hundre universiteter. 

## Eksterne lenker
* 
* Tredimensjonalt kart over universitetsområdet
Daozhen Gelao Miao

**Daozhen Gelaozu Miaozu ** 道真仡佬族 苗族自治县 (* Dàozhēn Gēlǎozú Miáozú Zìzhìxiàn *)  er et autonomt fylke i byprefekturet Zunyi i provinsen Guizhou i Folkerepublikken Kina. 

I 1999 hadde det en befolkning på  innbyggere.

## Referanser
Merritt Parkway

**Merritt Parkway**, oppkalt etter kongressmannen Schuyler Merritt fra Connecticut, er en amerikansk motorvei med begrenset adgang (ikke for lastebiler eller busser) i Fairfield County i  Connecticut. Den er en av de få motorveier i USA som er blitt designert som *National Scenic Byway*. Den er en del av *[[Route 15 (Connecticut)|Route 15]]* og løper fra grensen mot staten New York i Greenwich, der den viderefører Hutchinson River Parkway til Housatonic River i Stratford, der den avløses av  Wilbur Cross Parkway. Merritt kan skjelnes fra Wilbur Cross fremfor alt ved at den er for det meste mer naturskjønt anlagt og ved at alle broer den passerer under ble arkitektutformet av en og samme arkitekt i *[[Art deco]]*-stil, men samtidig slik at alle broene var unike. 

Merritt Parkway er en av USAs eldste såkalte parkways. Strekningen fra Greenwich til Norwalk ble åpnet 29. juni 1938, og resten ble ferdig i 1940.  

## Litteratur
*Radde, Bruce, *The Merritt Parkway*, . New Haven, Connecticut: Yale University Press, 1993
**Traveling the Merritt Parkway*, 
*Historic American Engineering Record (Library of Congress)

## Eksterne lenker
* Fotos
* Fotos og informasjon
Nikita Bitsjurin

**Nikita Jakovlevitsj Bitsjurin** (1777–1853), bedre kjent under sitt munkenavn **Iakinf** (Иакинф), **Iakinf  Bitsjurin**, var en russisk sinolog.

Han kom fra en tsjuvasjisk prestefamilie og studerte ved det russisk-ortodokse presteseminaret i Kazan. I 1802 ble han tonsurert og så sendt til Beijing i Kina. Der tilbragte han de neste 14 år av sitt liv. Han interesserte seg sterkt for Kinas historie og kinesisk språk. Denne interessen var så altoppslukende at den religiøse iver kom i annen rekke.

Han ble til slutt ble anklaget for religiøs slapphet, fratatt sin abbedrang og fengslet i Valamoklosteret i Ladoga. Der oversatte han mane gamle kinesiske dokumenter som tidligere hadde vært ukjente for europeerne. Hans forfatterskap innen kinesisk og mongolsk historie ble etterhvert meget omfattende, og det gikk også inn på områdenes geografi, landbruk, religion og statistikk. 

I 1837 åpnet han den første språkskole for kinesisk i Den russiske rike. Hans bidrag til kinaforskningen var grunn til at han ble opptatt som medlem av de russiske, prøyssiske og franske vitenskapsakademier. 

## Fotnoter


## Referanser


## Eksterne lenker
* Russiskspråklig biografi
Perleflodens delta

**Perleflodens delta** (珠江三角洲; *Zhūjiāng sānjiǎozhōu*) i Kina er en region der elva Zhu Jiang («Perlefloden») og dens bielver renner ut i Sør-Kina-havet. 

De tidligere koloniene/bystatene  Macao og Hongkong ligger her, på hver sin side av bukta, og storbyen Shenzhen ligger nord og øst for Hongkong.

Avgrensningen av deltaet som politisk-økonomisk region omfatter ni prefekturer i provinsen Guangdong, nemlig Guangzhou, Shenzhen, Zhuhai, Dongguan, Zhongshan, Foshan, Jiangmen, deler av Huizhou (Huizhou by, Huiyang, Huidong, Boluo), og deler av Zhaoqing (Zhaoqing by, Gaoyao og Sihui). Dessuten medregnes Hongkong og Macao.  

Den østlige delen av regionen (Shenzhen, Dongguan, Guangzhou, Hongkong) er generelt den mest økonomisk utviklede. Hongkong–Zhuhai–Macao-broen åpnet i 2018, og binder sammen øst- og vestsiden. 
## Eksterne lenker
*
Nanjing pedagogiske universitet

**Nanjings pedagogiske universitet** (kinesisk: 南京师范大学, pinyin: *Nánjīng Shīfàn Dàxué*) er et pedagogisk universitet i  Nanjing i Jiangsu i Folkerepublikken Kina.

Universitet ble grunnlagt på **[[Ginling College|Jinling College]]**s tidligere *campus* i 1952. Jinling (Ginling) College (金陵女子学院) ble på sin side gjenopprettet på dets opprinnelige standsted av Nanjings pedagogiske universitet og tidligere studenter ved Jinling kvinneuniversitet i 1987. Jinling ble opprettet i 1902.

## Eksterne lenker
*
Universitetet i Leiden

** Universitetet i Leiden ** (nederlandsk: *Universiteit Leiden*, latin: *Academia Lugduno-Batava*) er Nederlands eldste universitet. Det ligger i Leiden i provinsen Zuid-Holland, og har om lag 25 800 studenter (2015-2016).

Universitetet i Leiden ble grunnlagt i 1575 av Vilhelm I av Oranien; Huset Oranien-Nassau og universitetet har fortsatt tette bånd. I dets tidlige historie ble fremstående forskere tilknyttet universitetet, og det fikk snart rykte på seg som et av de fremste lærestedene i Europa. Det var ved dette universitetet René Descartes' teorier fikk sitt første gjennombrudd, og det ble også et sentrum for filologi, botanikk og medisinsk vitenskap. Til forskjell fra universitetene i Frankrike og Italia, ble Leiden også et viktig sted for protestantismen; da Justus Lipsius konverterte til katolisismen i 1590 måtte han trolig oppgi sitt professorat ved universitetet.

Dets første *campus* var ved St. Barbaraklosteret, men flyttet i 1581 til De hvite nonnenes kloster. Bygningen ble ødelagt i 1616, men universitetet eier fremdeles det stedet.

Blant de mest berømte institusjonene ved universitetet er observatoriet fra 1633, det naturhistoriske museet med sitt anatomiske teater, det historiske museet (*Museum van Oudheden*) samt Hortus Botanicus. Universitetsbiblioteket har mer enn 3,5 millioner bøker.
Det er medlem av Coimbragruppen, Europaeum og League of European Research Universities.


Leiden - Rapenburg 73.jpg
Faculteit der Sociale Wetenschappen Leiden.jpg
Kamerlingh Onnes Gebouw.jpg
Gorlaeus building.jpg
2008-09-13 inauguratie mvo.JPG

## Referanser


## Eksterne lenker
*
Cayugaene

**Cayugaene** er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Cayugaene var blant de fem (senere seks) irokesiske indianerstammer som sammen utgjorde irokeserføderasjonen som ble dannet i 1142.

Deres opprinnelige bosettingsområde var mellom seneca- og onondaga-stammenes.

I 1776 var det 1200 medlemmer av cayugaene. Ved utbruddet av den amerikanske uavhengighetskrig allierte mange av cayugaene seg med britene og dro til Canada. De gjenværende ble opptatt som medlemmer av andre stammer i irokeserforbundet. Skjønt grupper av cayuga og seneca som flyttet til Ohiodalen smeltet sammen til et nytt folk, mingos.

Cayugane bor nå hovedsakelig på *Six Nations*-reservatet i Ontario i Canada. Andre har flyttet tilbake til New York, hvor satte i gang med å oppkjøpe land i sitt opprinnelige område ved Cayuga Lake. Den senere cayuga-seneca-stamme, mingoene, finner man dels i Oklahoma. De to USA-grupperinger omfatter 4699 personer (2011)

## Referanser


## Litteratur
*
Poyangsjøen

**Poyangsjøen** (kinesisk: 鄱阳湖, pinyin: *Póyáng Hú*, feilaktig ofte transkribert *Pcho-jang-chu*), som ligger i provinsen Jiangxi, er den største ferskvannsinnsjøen i Folkerepublikken Kina. Den har et overflateområde på 3585 km² og et volum på 25 km³. Avhengig av regntiden varierer arealet fra 1&nbsp;000 km² til 4&nbsp;400 km². Dimensjonene er 170 x 17 km, og gjennomsnittlig dybde er åtte meter.  

Sjøen gir habitat for en halv million trekkfugler, av 124 arter. Elvene Gan og Xiu renner inn i sjøen, som er knyttet til Yangtze ved en kanal. 

I alt 224 km² av habitatet har Ramsar-vern, og området har 45 pattedyr-arter og om lag 80 amfibier.

I 1363 fant det sted et stort og avgjørende sjøslag på innsjøen. Det skulle få betydning for etableringen av Mingdynastiet i etterkant.

## Eksterne lenker
* 
* Global Nature Fund .
Foshan University

**Foshan University** 佛山科学技术学院 er et universitet i Foshan i Guangdong i Folkerepublikken Kina. Det ble grunnlagt i 1995.

## Eksterne lenker
* 
* Offisiell hjemmeside på engelsk
* China Medical University
Lærerindenes Missionsforbund

**Lærerindenes Missionsforbund** var et norsk luthersk misjonsforbund opprettet i 1902 og som støttet opp under Det norsk-lutherske Missionsforbunds arbeide. 

Lærerinnenes Misjonsforbund er et "støtteselskap" som støtter misjonsarbeid gjennom andre organisasjoner. De 2&nbsp;200 medlemmer gir til sammen ca. 2,5 millioner hvert år til arbeid i mer enn 10 land gjennom en rekke ulike organisasjoner. Opp mot 20 misjonærer er støttet av Lærerinnenes Misjonsforbund.Misjon.info sin side om lærerinnenes misjonsforbund
Gabriele Allegra

** Gabriele Allegra ** (født 26. desember 1907 i San Giovanni La Punta nær Catania i Italia, død 24. januar 1976 i Hongkong) var en katolsk kinamisjonær tilhørende fransiskanerordenen. Han er kjent for sitt livsverk, sin oversettelse av Bibelen til kinesisk.

Allegra trådte i 1923 inn i fransiskanerordenen på Sicilia, ble presteviet i 1930, og dro i 1931 til Hunan i Kina som misjonær. Inspirasjonen til bibeloversettelsesarbeid hadde han fått i 1928 da han deltok i 600-årsfeiringene av Giovanni di Monte Corvino, som i sin tid også hadde forsøkt å oversette Bibelen til kinesisk.

Han begynte på sin bibeloversettelse i 1935.  De første ni årene arbeidet han alene, og kom seg gjennom hele Det gamle testamente. Etterhvert fikk han medarbeidere.

I 1945 grunnla han i Beijing et senter for sosiologi og bibelstudium som fikk i oppdrag blant annet å granske oversettelsesarbeidet. 

GT ble trykket i  1954 (åtte bind),  og Det nye testamente i 1961 (tre bind).

## Referanser
Deng Yingchao

**Deng Yingchao** (1904–1992) var forkvinne for Det kinesiske folks politiske konsultative komite fra 1983 til 1988 og medlem av Det kinesiske kommunistparti. 

## Liv og virke
Hun hadde slektsbakgrunn fra Guangshan fylke 光山縣 i Henan, skjønt ble født og vokste opp i Guangxi. Hun vokste opp i en fattig familie. Faren døde da hun var svært liten, og moren var alene med henne samtidig som hun studerte medisin og senere arbeidet som lege. 

Deng var aktiv som gruppeleder innen Fjerde mai-bevegelsen, og det var i den forbindelsen hun først møtte Zhou Enlai, som senere ble statsminister i Folkerepublikken Kina. De giftet seg 8. august 1925 i Tianjin.

Deng og Zhou fikk ingen egne barn, men adopterte flere foreldreløse barn etter «revolusjonens martyrer». En av dem var Li Peng, som også ble statsminister i Kina. 

Deng Yingchao arbeidet for å stanse skikken med fotsnøring.

## Fotnoter

## Referanser


## Eksterne lenker
* Deng Yingchao maleri og foto
* Eksterior av minnehallen over Dang og Zhou
Encyclopédie des sciences ecclésiastiques

***Encyclopédie des sciences ecclésiastiques*** er et stort leksikalsk forehavende påbegynt i 1890-årene av forlaget *Letouzey et Ané* i Paris. Det tar sikte på å dekke hele det teologiske fagområde med omfattende oppslagsverker. 

De enkelte delprosjektene er 

**[[Dictionnaire de la Bible]]*, fem dobbelbind, 1895­−1912; begynt av Fulcran-Grégoire Vigouroux, fra 1928 er det blitt utgitt en *Supplément*serie, begynt av Louis Pirot, så langt 13 bind (til stikkordet «Targum»). Serien er ennå ikke ferdig.

**[[Dictionnaire de théologie catholique]]*, 15 dobbeltbind, 1903−1950, 3 registerbind, 1951−1972; begynt av Jean-Michel-Alfred Vacant, bragt videre av Eugène Mangenot.

**[[Dictionnaire d'archéologie chrétienne et de liturgie]]*, 15 dobbeltbind, 1907−1951; begynt av  Fernand Cabrol og Henri Leclercq.

**[[Dictionnaire d'histoire et de géographie ecclésiastiques]]*, siden 1912; begynt av Alfred Baudrillart, Albert Vogt og Urbain Rouziès, hittil 29 bind (stikkord «Lambardi (Giacomo)»). Serien er ennå ikke avsluttet.

**[[Dictionnaire de droit canonique]]*, 7 bind, 1935−1965; begynt av Raoul Naz.
Mihoko Oka

**Mihoko Oka** (født 1974) er en japansk historiker, japanolog og sinolog. Hun er tilknyttet Universitetet i Tokyo som amanuensis. Hun er spesialist på de diplomatiske og kommersielle forbindelsene mellom den portugisiske «Estado da Índia» og Japan. 

## Verker i utvalg

* «Great Merchant in Nagasaki in 17th Century: Suetsugu Heizô Ⅱ and the System of Respondência», i *Bulletin of Portuguese/Japanese Studies* 2, Lisboa: Centro de História de Alé-Mar, New University of Lisbon, 2001, s. 37-56. 
* *O centro financeiro ‘Macau’ na Ásia Marítima do século XVII*, 2007 
## Referanser
Nation of Islam

**Nation of Islam** er en religiøs, sosial og politisk organisasjon grunnlagt i USA i 1930 av Wallace Fard Muhammad og Elijah Muhammad. Organisasjonen er en av de største og eldste innenfor svart nasjonalisme, en idéhistorisk strømning som har som mål å gi afroamerikanere ny stolthet over sin egen opprinnelse. 

Ifølge NOI er Gud en svart mann, og organisasjonen har sin egen versjon av menneskehetens historie: det opprinnelige, Gud-skapte mennesket var svart, og bodde i Arabia og langs Nilen. Den hvite mann er menneskeskapt, og influert av djevelen, som i 6&nbsp;000 år har lært hvite mennesker å undertrykke den svarte verden. Organisasjonen var fra starten av tilhenger av en streng moral med pietistisk-protestantiske trekk: avhold, troskap i ekteskapet, flid, nøysomhet og sømmelighet. 

I boken *Message to the Blackman in America* (1965) formulerte Elijah Muhammad, som var NOIs leder i 41 år fra 1934 til 1975, et program i 10 punkter for «Hva ønsker muslimene?»: frihet, rettferdighet, like muligheter, en egen stat for afroamerikanere, løslatelse av muslimer i amerikanske fengsler, slutt på politivold og gjengangrep mot negre, like arbeidsmuligheter, skattefrihet, lik rett til utdanning, forbud mot blandede ekteskap. Flere av kravene var begrunnet som kompensasjon for århundrers undertrykkelse. 

Trossamfunnet driver avisen *The Final Call*, forlag, skoler, aldershjem, sykehus, radiostasjon og andre forretningsforetak, og omtales som «den mest potente økonomiske organisasjonen i det svarte USA.» Organisasjonen ledes i dag (2011) av Louis Farrakhan og har blant annet hatt Malcolm X og Muhammad Ali som medlemmer. Nation of Islam var medarrangør av *Millionmannmarsjen* som samlet over en million mennesker i Washington, DC i 1995.

## Tekster på norsk

* Utdrag fra tekster av Wallace Fard Muhammad, Elijah Muhammad, Malcolm X og Louis Farrakhan er utgitt på norsk i antologien *[[Svart Messias]]*, 2011.

## Referanser


## Eksterne lenker
* 
* Nation of Islams avis Final Call
* "Nation of Islam", Federal Bureau of Prisons, *Technical Reference Manual on Inmate Beliefs and Practices*
Jamaica (New York)

**Jamaica** er et nabolag i Queens i New York City i USA. Det begynte som en engelsk småby i det som da var den nederlandske kolonien Ny-Nederland i 1656. 

Jamaica har overveiende afro-amerikansk befolkning og dessuten mange innvandrere fra Vestindia, Puerto Rico og arabere fra land i Midtøsten. 

Navnet Jamaica kommer *ikke* fra øystaten Jamaica, selv om det er mange derfra som bor i dette nabolaget. Engelskmennene gav byen navn etter en lokal indianerstamme ved navn «Jameco».
Caroline Dhavernas

**Caroline Dhavernas** (født 15. mai 1978 i Montréal i Canada) er en kanadisk skuespillerinne. 

Hun er datter av de fransk-kanadiske skuespillerne Sébastien Dhavernas og Michèle Deslauriers. Hun begynte sin karriere som åtteåring å dubbe stemmer for tegneserier for fjernsyn. Som tolvåring spilte hun i filmen  *Comme un Voleur* (1990).

Dhavernas spilte svømmersken Marilyn Bell i fjernsynsfilmen *Heart: The Marilyn Bell Story* (1999). Hun har også hatt roller i filmene *Edge of Madness* (2002), *Out Cold* (2001), *Lost and Delirious* (2001), *Niagara Motel*,*These Girls*, *Hollywoodland*, *[[Breach]]* (2007) og *Surviving My Mother*  (2007).
## Eksterne lenker
* 
*
John Andrew O’Shea

**John Andrew O'Shea** (født 7. oktober 1887 i Deep River i Connecticut i USA, død 10. oktober 1969 i Ridgefield i Connecticut) var en amerikansk katolsk biskop som virket i Kina, i et område som i 1930-årene var dominert av kommunistene og kalt Den kinesiske sovjetrepublikk.  

Han ble presteviet i 1914, og ble koadjutor for den apostoliske prefekt av Ganzhou i provinsen Jiangxi i 1927 og bispeviet neste år. Da forgjengeren avgikk i 1931, overtok O'Shea, og ble   ordinær biskop da Ganzhou ble oppgradert til bispedømme i 1946. Etter den kommunistiske maktovertakelsen måtte han forlate Kina.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz, (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop Jean-Henri Baldus (1811-1869) *1845
* Biskop Louis-Gabriel Delaplace (1820-1884) *1852
* Biskop François-Ferdinand Tagliabue (1822-1890) *1870
* Biskop Jean-Baptiste-Hippolyte Sarthou (1840-1899) *1885
* Biskop Jules Bruguière (Brughiero) (1851-1906) *1891
* Biskop Pierre-Marie-Alphonse Favier (1837-1905) *1898
* Biskop Stanislas-François Jarlin (1856-1933) *1900
* Biskop Paul-Marie Dumond, C.M. (1864-1944) *1912
* Biskop *John Andrew O’Shea* (1887-1969) *1900

## Referanser
Paul Provenza

**Paul Provenza** (født 31. juli 1957 i New York City i USA) er en skuespiller, komiker og filmregissør. Provenza vokste opp i nabolaget  Pelham Parkway i the Bronx. Han tok høyere utdannelse i teaterfag ved University of Pennsylvania.

## Referanser


## Eksterne lenker
*
Macaomuseet

**Macaomuseet** (portugisisk: *Museu de Macau*) er et museum på høyden Fortaleza do Monte, som var et fort bygd i Macao på 1500-tallet. Museet presenterer byens og områdets fortid og samtid. Planleggingen av museet tok til i april 1995, byggingen i september 1996. Museet ble åpnet   18. april 1998. Museumsbygningen er i fortets indre, det er på 2800 m², hvorav 2100 m² er utstillingsareal.

## Eksterne lenker
*
Buttstrandsnegl

**Buttstrandsnegl** eller grisetangsnegl, (*Littorina obtusata* (Linnaeus, 1758) ) er et bløtdyr og tilhører strandsneglene. Navnet *buttstrandsnegl* kommer av at skallets spir er butt, sammentrykt. 

Skallet er butt og rundt, uten en spiss spiral, vanligvis gult, men kan også være nærmere brunt eller grønnaktig. Det ligner blærene i blæretang og grisetang. Den har ikke utviklet lunge, slik som enkelte andre snegler i tidevannsonen. Og er derfor ikke så motstandsdyktig overfor lengre tids opphold i luft. 

Buttstrandsnegl lever like under tidevannsonen på blæretang og grisetang. 0-10&nbsp;meters dyp. De blir tre år gamle, og man kan derfor til enhver tid finne både små, unge individer og voksne.

Buttstrandsnegl har en nærstående slektning med nesten samme fasong, *[[Littorina fabalis]]*, som lever like under tidevannsonen vanligvis på sagtang, på 0-15&nbsp;meters dyp, er brungulspettete i fargen og er en ettårig snegl hvor alle individene altså alltid vil være omtrent like store. 

Buttstrandsnegl legger egg på tang. 

## Systematisk inndeling

* bløtdyr (Mollusca)
** snegler   (Gastropoda Cuvier, 1797)
*** Orthogastropoda Ponder & Lindberg, 1996  [delvis: Prosobranchia ] 
**** delgruppe Caenogastropoda Cox, 1960
***** Orden Sorbeoconcha Ponder & Lindberg, 1997
****** delgruppe Hypsogastropoda Ponder & Lindberg, 199
******* delgruppe Littorinimorpha Golikov & Starobogatov, 1975
******** overfamilie Littorinoidea (Children, 1834)
********* familie strandsnegler (Littorinidae) 
********** slekt *[[Littorina]]* 
*********** **Buttstrandsnegl** (*Littorina obtusata* (Linnaeus, 1758) )

## Referanser




## Eksterne lenker
* 
* Strandsnegler - www.miljolare.no
Flying (sang)

«**Flying**» er en instrumentalsang av The Beatles som først ble utgitt i 1967 på albumet *[[Magical Mystery Tour]]*.

I Europa ble det utgitt som en dobbel EP og i USA som en LP.

Dette er en sjelden instrumental, den første siden «Cry for a Shadow» i 1961. Dette var den første sangen som er kreditert til alle fire medlemmene av bandet; Lennon/McCartney/Harrison/Starkey. Den andre sangen som ble kreditert alle fire, var «Dig It» fra albumet *[[Let It Be (album)|Let It Be]]*.

«Flying» ble spilt inn 8. september 1967 med mellotron, gitar, bass, maracas og trommer, og «tape loops overdubbing» ble utført 28. september.
## Referanser
I Am the Walrus

«**I Am the Walrus**» er en sang av den britiske gruppen The Beatles. Den er kreditert duoen Lennon/McCartney, men er i sin helhet komponert av John Lennon. «I Am the Walrus» ble brukt i Beatles' film og album *[[Magical Mystery Tour]]* fra 1967 og ble utgitt som B-side til sangen «Hello, Goodbye» som nådde førsteplass på de britiske hitlistene samme år.

Sangen er kjent for å være en av Beatles' mest eksperimentelle låter fra den psykedeliske perioden og dessuten for Lennons bruk av ordleker og litterære referanser i teksten.

Lennon kombinerte sangen fra tre ulike sanger som han hadde jobbet med. Da han fikk høre at en lærer ved hans barneskole hadde fått elevene til å analysere Beatles' sangtekster som lyrikk, la han til et vers av spesielt meningsløse ord med den hensikt å forvirre lytterne.

Hvalrossen, «the walrus», i sangen er en referanse til hvalrossen i Lewis Carrolls «The Walrus and the Carpenter» i boken *[[Gjennom speilet]]*. 

Det er påstått at Eric Burdon er den såkalte «Eggman» i denne sangen. Dette skyldes at han ble kalt «Eggs» av sine venner, noe som skal stamme fra at han knuste egg over nakne jenter. I sin biografi sier Burdon at en slik episode en gang skjedde mens John Lennon var til stede, og han hadde da ropt «Go on, go get it, Eggman ...».
## Referanser
Blue Jay Way

«**Blue Jay Way**» er en sang skrevet av George Harrison. Den ble først spilt inn og utgitt på The Beatles' *[[Magical Mystery Tour]]*-album og EP i 1967.

Sangens navn kommer fra en faktisk gate høyt oppe i Hollywood Hills som ser ned på Sunset Boulevard og som gir et panoramisk utsyn over Hollywood og mye av Los Angelesområdet. For å komme til gaten må man følge en relativt komplisert kjørerute, som ikke blir noe lettere å navigere en tåkete natt, noe som skapte grunnlaget for innledningen: 
:«*There's a fog upon L.A.* 
:*And my friends have lost their way*» 

Ifølge Harrison: «Derek Taylor ble forsinket. Han ringte for å si at han kom senere. Jeg fortalte ham på telefonen at huset var i Blue Jay Way, og han sa at han kunne finne det OK... Han kunne alltids spørre en politi. Så jeg ventet og ventet. Jeg var virkelig sliten fra flyturen, men jeg ville ikke sovne før han kom. Det var tåke, og det ble senere og senere. For å holde meg våken, kun for moro skyld for å få tiden til å gå mens jeg ventet, skrev jeg en sang om ventingen på han i Blue Jay Way. Det fantes et lite Hammondorgel i hjørnet av huset som jeg ikke hadde oppdaget før da, så jeg rotet litt rundt på det og sangen ble til.»

En studiomusiker spilte cello.

## Referanser
Gonzaga College High School

**Gonzaga College High School** er en *high school* for gutter, under ledelse av jesuittene. Skolen ligger i Washington D.C. i USA. Den er oppkalt etter den katolske helgenen St. Aloysius Gonzaga. Gonzaga er den eldste utdannelsesinstitusjonen innen Washingtons opprinnelige bygrenser og den eldste *high school* for gutter i dagens Washington.

Gonzaga ble grunnlagt av pater Anthony Kohlmann i 1821 og ble opprinnelig kalt Washington Seminary. Den opererte under charteret til Georgetown College (i dag Georgetown University).
Dictionnaire d’histoire et de géographie ecclésiastiques

***Dictionnaire d'histoire et de géographie ecclésiastiques*** er en encyklopedi som utgis av forlaget *Letouzey et Ané* i Paris. Leksikonet ble grunnlagt i rammen av en planlagt *[[Encyclopédie des sciences ecclésiastiques]]*, og er et omfattende oppslagsverk over kirkehistorien.

Innholdsoversikten omfatter helgener, kirkelige embedsmenn, teologiske, filosofiske og historiske forfattere og lærere, ordenssamfunn, bispedømmer, klostre, valfartssteder, land og regioner i størst mulig bredde og utførlighet.

Forlaget ba den daværende rektor ved Institut Catholique de Paris, den senere kardinal Alfred Baudrillart (1859–1942), stå for redigeringen av verket. Han knyttet til seg den sveitsiske bysantinisten Albert Vogt (1874–1942) og oratoriepateren Urbain Rouziès (1872–1956) som medarbeidere.

Det første heftet (fasciculum) (fra stikkordet «Aachs») ble utgitt i 1912 og publisjonen har gått radig fra år til år. I 2015 kom encyklopedien til fasciculum 185 (med artikler fra  «Leyen» til «Licayrac»). Encyklopedien utgis også i bind. I 2015 bestod den av 31 bind og var kommet frem til oppslagsordet «Licayrac».

## Eksterne lenker
* Nettsted : http://www.rhe.eu.com/en/dhge.html